Nafarroako Parlamentuko Mahaiak, 2019ko martxoaren 15ean egindako bilkuran, Eledunen Batzarrari entzun ondoren, erabaki hau hartu zuen, besteak beste:

**1.** Izapidetzeko onartzea María Luisa De Simón Caballero andreak aurkeztutako galdera, Ribaforadako DBHIko eraikin berriko obrei buruzkoa.

**2.** Nafarroako Parlamentuko Aldizkari Ofizialean argitara dadin agintzea.

**3.** Osoko Bilkuran izapidetzea.

Iruñean, 2019ko martxoaren 15ean

Lehendakaria: Ainhoa Aznárez Igarza

GALDERAREN TESTUA

Izquierda-Ezkerrako foru parlamentarien elkarteko foru parlamentari Marisa de Simón Caballero andreak, Legebiltzarreko Erregelamenduan ezarritakoaren babesean, gaurkotasun handiko honako galdera hau egin du, Gobernuak hurrengo Osoko Bilkuran erantzun dezan:

Nafarroako Gobernuko Hezkuntza Departamentuak erabaki zuen Ribaforadan Derrigorrezko Bigarren Hezkuntzarako eraikin bat eraikitzea Cabanillasko, Fustiñanako eta Ribaforadako ikasleak hartzeko. Izan ere, Nafarroako Aurrekontu Orokorretan aurrekontu-partidak jaso ziren 2018an eta 2019an obraren zuzendaritza-proiekturako eta obra egiteko.

Zenbait talde politikoren balorazioak, adierazpenak eta informazioak ikusita, jakin nahi dut obrak zertan diren eta zer aurreikuspen darabilzuen obra amaitzeari eta ikastetxe berria irekitzeari dagokienez.

Zertan dira Ribaforadan DBHIrako eraikin bat eraikitzeko obrak eta zer aurreikuspen darabil zure gobernuak ikastetxea irekitzeari dagokionez?

Iruñean, 2019ko martxoaren 13an

Foru parlamentaria: Marisa de Simón Caballero